郭富城玩室內飛行展超凡平衡力 方媛嗌呼吸困難
2024年04月03日 17:01
東網電視
更多新聞短片
天王郭富城最近於澳門開騷,太太方媛帶埋兩個女Chantelle同Charlotte去捧場,佢哋兩公婆就爭取一家四口親子時間,喺當地大玩室內飛行,方媛就拍低成個過程放上網,狂讚老公郭富城平衡力高超,一落場就已經飛得好好,直頭似足拍戲咁有型,而兩個女玩完就獲頒發證書,有成就感得嚟,仲似足爸爸一樣身手不凡!
入太空艙前,郭富城成家換上特定製制服,又專心聆聽專業教練講解及指導,因為每次飛行有45秒體驗時間,方媛就自爆因見到教練輕鬆起飛,佢一開始都冇乜緊張,豈料進場之後,因戚風勢非常大,令佢都話招架唔住:「大到呼吸有點難以調整,我緊張到把教練說的通通都忘了,那第一回合飛行下來,我才發現原來我的姿勢錯了,因為整個過程當中,腿是一定要伸直的,但是我整個人都是在游泳的一個狀態。」經過教練調整後,佢玩到第三次終於成功飛起,仲話有高空跳傘嘅感覺。